open-index/open-wikipedia-markdown huggingface dataset:
สะพานพระราม 4

**สะพานพระราม 4** เป็นสะพานข้ามแม่น้ำเจ้าพระยา เชื่อมการคมนาคมระหว่างพื้นที่ตำบลบางตะไนย์กับตำบลปากเกร็ด อำเภอปากเกร็ด ทางตอนเหนือของจังหวัดนนทบุรี โดยสร้างเป็นส่วนต่อจากสะพานลอยรถข้ามห้าแยกปากเกร็ดตามแนวถนนแจ้งวัฒนะ ยกระดับเหนือถนนแจ้งวัฒนะย่านกลางเมืองปากเกร็ด ข้ามแม่น้ำตรงด้านเหนือของเกาะเกร็ด แล้วเชื่อมต่อกับถนนชัยพฤกษ์ทางฝั่งตะวันตกของแม่น้ำ

สะพานแห่งนี้สร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอปากเกร็ด อำเภอบางบัวทอง อำเภอเมืองนนทบุรี จังหวัดนนทบุรี พ.ศ. 2540 โดยเป็นส่วนหนึ่งของโครงการก่อสร้างสะพานข้ามแม่น้ำเจ้าพระยาบริเวณห้าแยกปากเกร็ดและถนนเชื่อมต่อ เพื่ออำนวยความสะดวกและความรวดเร็วแก่การคมนาคม การขนส่ง และการจราจร กรมทางหลวงชนบทได้เริ่มดำเนินการก่อสร้างถนนตั้งแต่เดือนธันวาคม พ.ศ. 2546 ระหว่างนั้น พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามสะพานข้ามแม่น้ำเจ้าพระยาบริเวณห้าแยกปากเกร็ดแห่งนี้ว่า **สะพานพระราม 4** เพื่อเป็นพระบรมราชานุสรณ์แห่งการรำลึกถึงพระบาทสมเด็จพระจอมเกล้าเจ้าอยู่หัว กรมทางหลวงชนบทจึงได้ออกแบบและตกแต่งภูมิทัศน์ของสะพานตามแบบสถาปัตยกรรมในสมัยรัชกาลที่ 4 ให้สอดคล้องกับชื่อที่ได้รับพระราชทาน

เมื่อการก่อสร้างแล้วเสร็จ กรมทางหลวงชนบทจึงเปิดใช้สะพานพร้อมกับถนนชัยพฤกษ์ (ถนนเชื่อมต่อแนวตะวันออก-ตะวันตก) อย่างไม่เป็นทางการตั้งแต่วันที่ 8 ธันวาคม พ.ศ. 2549 และพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ (ในขณะนั้น) ไปทรงเป็นประธานในพิธีเปิดสะพาน เมื่อวันที่ 21 สิงหาคม พ.ศ. 2551

## ข้อมูลทั่วไป
[thumb|สะพานพระราม 4 ทางด้านขวามือคือ [วัดบ่อ]]

* **วันที่ทำการก่อสร้าง :** วันที่ 1 ธันวาคม พ.ศ. 2546
* **วันเปิดการจราจร :** วันที่ 8 ธันวาคม พ.ศ. 2549
* **บริษัทที่ทำการก่อสร้าง :** Taisei-Sino-Thai Joint Venture
* **ราคาก่อสร้างเฉพาะส่วนสะพานและถนนเชื่อมต่อแนวตะวันออก-ตะวันตก (สัญญาที่ 1) :** 1,511,722,429.91 บาท
* **แบบของสะพาน :** สะพานคานคอนกรีตอัดแรงรูปกล่อง (prestressed concrete box-girder bridge)
* **ความสูงช่องเรือลอด :** 5.60 เมตร
* **ความยาวของสะพาน :** 278.00 เมตร (กลางสะพาน 134 เมตร ช่วงริมตลิ่งสองข้าง ข้างละ 72 เมตร)
* **จำนวนช่องทางจราจร :** 6 ช่องทางจราจร
* **ความกว้างสะพาน :** 40.00 เมตร

## ดูเพิ่ม
* ถนนชัยพฤกษ์

## อ้างอิง

## แหล่งข้อมูลอื่น

หมวดหมู่:สถานที่ที่ตั้งชื่อตามพระนามของพระบาทสมเด็จพระจอมเกล้าเจ้าอยู่หัว
พระราม 4
พระราม 4
หมวดหมู่:สิ่งก่อสร้างในอำเภอปากเกร็ด
พระราม 4
ชื่อพระราชทาน

**ชื่อพระราชทาน** หมายถึง ชื่อของสถานที่ สิ่งของ หรือบุคคล ที่พระมหากษัตริย์และพระบรมวงศานุวงศ์ชั้นสูงเป็นผู้ให้ คือ "พระราชทาน" เช่น ชื่อสนามบิน "สุวรรณภูมิ" เป็นชื่อพระราชทาน แต่ถ้าเป็นของบุคคลก็ควรจะเรียกลดหลั่นกันลงตามฐานะ เช่น "สิริกิติ์" เป็นพระนามพระราชทานจากพระบาทสมเด็จพระปกเกล้าเจ้าอยู่หัว หรือ "ณ ป้อมเพชร" เป็นนามสกุลพระราชทาน "คุณทองแดง" เป็นชื่อที่พระราชทานให้สุนัขทรงเลี้ยง เป็นต้น

หมวดหมู่:ชื่อ
คาถา

**คาถา** แปลว่า *ถ้อยคำที่[[ร้อยกรอง]]* *ถ้อยคำที่ผูกไว้* *ถ้อยคำที่ขับร้อง ท่อง สวด* ในคำวัดหมายถึงคำประพันธ์ภาษาบาลีประเภทฉันทลักษณ์ที่แต่งครบ 4 บาทหรือ 4 วรรค 1 คาถามี 4 บาท แต่ละบาทมีจำนวนคำต่างกันไปตามชื่อฉันท์ เช่น อินทรวิเชียรฉันท์ แต่ละบาทมี 11 คำ 4 บาทก็มี 44 คำ 1 คาถาของอินทรวิเชียรฉันท์จึงมี 44 คำ ในเวสสันดรชาดก มี 1,000 คาถา จึงเรียกว่าคาถาพัน ในภาษาไทยหมายถึงคำเสกเป่าที่ถือว่าศักดิ์สิทธิ์ "คาถาอาคม" ก็เรียก

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด*, วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:วรรณกรรมศาสนาพุทธ
เบียร์เสรี

thumb|250px|ฉลากเบียร์ Vores Øl
**เบียร์โอเพนซอร์ส** () หรือ **เบียร์เสรี** () เป็นโครงการพัฒนาสูตรการผลิตเบียร์ที่มีลิขสิทธิ์แบบครีเอทีฟคอมมอนส์ ซึ่งเปิดเผยสูตรต่อสาธารณะ สามารถนำไปผลิต จำหน่ายจ่ายแจก และพัฒนาสูตรเพิ่มเติมได้โดยเสรี 

เบียร์เสรี มีจุดเริ่มต้นจากโครงการของนักศึกษาจากมหาวิทยาลัยเทคโนโลยีสารสนเทศ (IT University) โคเปนเฮเกน เดนมาร์ก ที่จะทดลองนำปรัชญาโอเพนซอร์ส ไปใช้กับผลิตภัณฑ์ที่ใช้กันอยู่ทั่วไป โดยพัฒนาสูตรเบียร์ร่วมกับกลุ่ม **ซูเปอร์เฟล็กซ์** ภายใต้กำกับดูแลของนาย บริธ สแคนธ์ อดีตฝ่ายพัฒนาของบริษัทเบียร์คาร์ลสเบิร์ก

เบียร์เสรีผลิตขึ้นมาครั้งแรก ใช้ชื่อการค้าว่า **Vores Øl** (ภาษาเดนมาร์ก แปลว่า เบียร์ของเรา) เรียกว่า เบียร์เสรี เวอร์ชัน 1.0 ปัจจุบันพัฒนาถึงเวอร์ชัน 3.0 และมีผู้นำไปพัฒนาในประเทศอิตาลี เรียกว่าเวอร์ชัน 3.0.1

## อ้างอิง
* ศิริพงษ์ วิทยวิโรจน์, คอลัมน์ แลไปข้างหน้า, มติชนสุดสัปดาห์ 15-21 กันยายน 2549

## แหล่งข้อมูลอื่น
* Vores Øl 
* Free beer
* Superflex

หมวดหมู่:เบียร์
นวังคสัตถุศาสน์

**นวังคสัตถุศาสน์ (นวงฺคสตฺถุสาสนํ)** (อ่านว่า นะวังคะสัดถุสาด บาลีอ่านว่า นะวังคะสัดถุสาสนัง แปลว่า *คำสอนของพระศาสดามีองค์ 9*) หมายถึง คำสั่งสอนของพระพุทธเจ้าทั้งหมดซึ่งแบ่งเป็นส่วนย่อยตามลักษณะที่เหมือนกันได้ 9 อย่าง คือ 
# **[[สุตตะ]]** ได้แก่ พระสูตรต่าง ๆ และวินัย
# **[[เคยยะ]]** ได้แก่ พระสูตรที่มีคาถาผสม
# **[[เวยยากรณะ]]** ได้แก่ ข้อความร้อยแก้วล้วน ๆ เช่น อภิธรรมปิฎก
# **[[คาถา]]** ได้แก่ ข้อความร้อยกรองที่เป็นคาถาล้วน ๆ เช่น ธรรมบท เถรคาถา
# **[[อุทาน]]** ได้แก่ ข้อความที่เป็นพุทธอุทาน
# **[[อิติวุตตกะ]]** ได้แก่ ข้อความที่ตรัสอุเทศแล้วแสดงนิเทศจบลงด้วยบทสรุป (นิคม) 
# **[[ชาตกะ]]** ได้แก่ ชาดกทั้งหมด
# **[[อัพภูติธรรม|อัพภูตธรรม]]** ได้แก่ พระสูตรว่าด้วยเรื่องอัศจรรย์ต่าง ๆ
# **[[เวทัลละ]]** ได้แก่ ข้อความที่ถามตอบกันไปมา

ดังนั้น นวังคสัตถุศาสน์ จึงหมายถึง พระพุทธพจน์ หรือ พระธรรมวินัย ก็ได้

## อ้างอิง
พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด*, วัดราชโอรสาราม กรุงเทพฯ พ.ศ. 2548

หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
หมวดหมู่:ธรรมหมวด 9
ศาลภาษีอากร (ประเทศไทย)

**ศาลภาษีอากร** เป็นศาลที่ตั้งขึ้นตามพระราชบัญญัติจัดตั้งศาลภาษีอากรและวิธีพิจารณาคดีภาษีอากร พ.ศ. 2528 มีอำนาจพิจารณาพิพากษาคดีภาษีอากร ซึ่งมีลักษณะพิเศษแตกต่างจากคดีแพ่งทั่วไป เพราะเป็นข้อพิพาทระหว่างเอกชนกับรัฐอันเนื่องมาจากการเก็บภาษีอากร การอุทธรณ์ในคำพิพากษาหรือคำสั่งของศาลภาษีอากรให้อุทธรณ์ไปยังศาลอุทธรณ์คดีชำนัญพิเศษ

ปัจจุบันมีศาลภาษีอากร จำนวน 1 แห่ง คือ ศาลภาษีอากรกลาง เปิดทำการในวันที่ 7 สิงหาคม พ.ศ. 2529

## อำนาจพิจารณาคดี
ศาลภาษีอากร มีอำนาจพิจารณาพิพากษาคดีแพ่งในเรื่องต่อไปนี้
#คดีอุทธรณ์คำวินิจฉัยของเจ้าพนักงานหรือคณะกรรมการตามกฎหมายเกี่ยวกับภาษีอากร
#คดีพิพาทเกี่ยวกับสิทธิเรียกร้องของรัฐในหนี้ค่าภาษีอากร
#คดีพิพาทเกี่ยวกับการขอคืนค่าภาษีอากร
#คดีพิพาทเกี่ยวกับสิทธิหรือหน้าที่ตามข้อผูกพันซึ่งได้ทำขึ้นเพื่อประโยชน์แก่การจัดเก็บภาษีอากร
#คดีที่มีกฎหมายบัญญัติให้อยู่ในอำนาจศาลภาษีอากร

## อ้างอิง

## แหล่งข้อมูลอื่น

* เว็บไซต์ศาลภาษีอากรกลาง 

หมวดหมู่:ศาลยุติธรรม
ภาษาโนเวียล

**ภาษาโนเวียล** (novial) เป็น ภาษาประดิษฐ์ ที่คิดค้นโดย ศาสตราจารย์ ออตโต เจสเปอร์เซน ชาวเดนมาร์กซึ่งเคยร่วมงานในการคิดค้นภาษาอิดอมาก่อนหน้านี้ โดยคำศัพท์ส่วนใหญ่จะมีพื้นฐานจากภาษากลุ่มโรมานซ์ และ ภาษากลุ่มเจอร์แมนิก และไวยากรณ์ได้รับอิทธิพลจากภาษาอังกฤษ

มีการเปิดตัวภาษาโนเวียลในหนังสือ *An International Language* ของเจสเปอร์เซนใน ค.ศ. 1928 จากนั้นจึงมีการอัปเดตในพจนานุกรม *Novial Lexike* ของตนเองใน ค.ศ. 1930 และมีการปรับปรุงเพิ่มเติมในช่วงคริสต์ทศวรรษ 1930 แต่ภาษานี้กลับหยุดพัฒนาหลังเจสเปอร์เซนเสียชีวิตใน ค.ศ. 1943

## อักขรวิธี

ทวิอักษร *[[Ch (digraph)|ch]]* และ *[[Sh (digraph)|sh]]* ออกเสียงเป็น  หรือ  โดยขึ้นอยู่กับผู้พูด เช่น *chokolate* อาจออกเสียงเป็น  หรือ 

## เทียบตัวอย่างภาษา
นี่คือคำอธิษฐานขององค์พระผู้เป็นเจ้าในภาษาโนเวียลและภาษาอื่น ๆ:

## หมายเหตุ

## อ้างอิง

## แหล่งข้อมูลอื่น

*  A summary of 1928 Novial
* A summary of the 1930 version
* Novial’98
* Novial Lexike: International Dictionary  by Otto Jespersen, 1930
* Discussiones inter E. de Wahl e O. Jespersen

นโนเวียล
อธิการบดี

**อธิการบดี** เป็นตำแหน่งผู้บังคับบัญชาสูงสุดและรับผิดชอบงานทั้งปวงของมหาวิทยาลัย
## ประวัติและการได้มาซึ่งตำแหน่ง
ในประเทศไทย อธิการบดีมาจากการแต่งตั้งของพระมหากษัตริย์ตามคำแนะนำของสภามหาวิทยาลัยนั้น ๆ มีวาระการดำรงตำแหน่งคราละสี่ปี และอาจได้รับแต่งตั้งอีกครั้งได้ แต่จะดำรงตำแหน่งเกินสองวาระติดต่อกันมิได้ ส่วนอำนาจหน้าที่ของอธิการบดีย่อมแตกต่างกันไปตามแต่ที่กฎหมายหรือตราสารจัดตั้งมหาวิทยาลัยบัญญัติหรือกำหนดไว้

อนึ่ง ในสมัยก่อน มหาวิทยาลัยบางแห่งเรียกอธิการบดีว่า ** "ผู้บัญชาการ" ** เช่น จุฬาลงกรณ์มหาวิทยาลัย และมหาวิทยาลัยแพทยศาสตร์ (มหาวิทยาลัยมหิดล ในปัจจุบัน) นอกจากนี้ ยังมีตำแหน่ง ** "ผู้ประศาสน์การ" ** ซึ่งเป็นชื่อสำหรับตำแหน่งผู้บริหารสูงสุดของมหาวิทยาลัยวิชาธรรมศาสตร์และการเมือง (มหาวิทยาลัยธรรมศาสตร์ ในปัจจุบัน) มีความหมายเทียบเท่าตำแหน่งอธิการบดี โดยบุคคลที่ดำรงตำแหน่งผู้ประศาสน์การมีเพียงท่านเดียว คือ ศาสตราจารย์ ดร.ปรีดี พนมยงค์ และก่อนหน้านั้น มหาวิทยาลัยศิลปากร ใช้ตำแหน่ง ** "ผู้อำนวยการ" ** โดยตำแหน่งอธิบดีกรมศิลปากร จะดำรงตำแหน่งผู้อำนวยการมหาวิทยาลัยศิลปากรโดยตำแหน่ง ต่อมาจึงแยกหน่วยงานออกจากกันระหว่างกรมศิลปากรและมหาวิทยาลัยศิลปากร จึงเปลี่ยนชื่อตำแหน่งจาก "ผู้อำนวยการมหาวิทยาลัยศิลปากร" เป็น "อธิการบดีมหาวิทยาลัยศิลปากร"

## ผู้บัญชาการในสถาบันการศึกษาระดับอุดมศึกษาของทหาร/ตำรวจ
**ผู้บัญชาการ** เป็นตำแหน่งผู้บังคับหน่วยของทหาร/ตำรวจ ซึ่งใช้เรียกตำแหน่งผู้บังคับหน่วยที่มีอัตราตั้งแต่ พลตรี พลเรือตรี พลอากาศตรี และพลตำรวจตรี เป็นต้นไป ทั้งนี้ขึ้นอยู่กับชนิดของหน่วยงานนั้น ๆ ด้วย ปัจจุบันผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติ ประกอบด้วย
* ผู้บัญชาการโรงเรียนนายร้อยพระจุลจอมเกล้า (อัตราพลโท)
* ผู้บัญชาการโรงเรียนนายเรือ (อัตราพลเรือโท)
* ผู้บัญชาการโรงเรียนนายเรืออากาศนวมินทกษัตริยาธิราช (อัตราพลอากาศโท)
* ผู้บัญชาการโรงเรียนนายร้อยตำรวจ (อัตราพลตำรวจโท)
* ผู้อำนวยการวิทยาลัยแพทยศาสตร์พระมงกุฎเกล้า (อัตราพลตรี)
* ผู้อำนวยการวิทยาลัยพยาบาลกองทัพบก (อัตราพลตรี)
ซึ่งผู้ดำรงตำแหน่งดังกล่าว ถือเป็นผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติดังกล่าว

## อ้างอิง

## ดูเพิ่ม
* อุดมศึกษา
* มหาวิทยาลัยรัฐ
* สถาบันอุดมศึกษาในกำกับของรัฐ
* สถาบันอุดมศึกษาเอกชน
* มหาวิทยาลัย
* วิทยาลัย
* คณะวิชา
* บัณฑิตวิทยาลัย
* รายชื่อสถาบันอุดมศึกษาในประเทศไทย
* รายชื่อมหาวิทยาลัยของรัฐในประเทศไทยเรียงตามการสถาปนา
* รายชื่อมหาวิทยาลัยเก่าแก่ที่สุดที่ยังเปิดสอน
* อันดับมหาวิทยาลัยไทย

หมวดหมู่:อธิการบดี
หมวดหมู่:สถาบันอุดมศึกษา
สถาบันฟรองเซดูเปโตรล

**สถาบันฟรองเซดูเปโตรล** (Institut français du pétrole *แองสตีตู ฟรองเซ ดู เปโตรล* - สถาบันปิโตรเลียมแห่งฝรั่งเศส) เป็นสถาบันวิจัยอิสระในเมืองรูแอย-มัลเมซง (Rueil-Malmaison) ใกล้กรุงปารีส ใน ประเทศฝรั่งเศส ก่อตั้งเมื่อ พ.ศ. 2487 โดยมีไซต์อยู่ที่เมืองลียงและโป 

ในปี พ.ศ. 2547 มีเจ้าหน้าที่ในสถาบันอยู่ 1,729 คน และมีงบประมาณ 253 ล้านยูโร

สถาบันรับผิดชอบดูแลศูนย์อบรมระดับหลังอุดมศึกษา **École du pétrole et des moteurs** และหลักสูตรการอบรมอุตสาหกรรมแบบเข้มข้น

## เกร็ด
*อีฟว์ โชแวง (Yves Chauvin) ผู้ร่วมรับรางวัลโนเบล ใน ปี 2548 ในสาขาเคมี เป็นหนึ่งในนักวิจัยในสถาบันนี้

## แหล่งข้อมูลอื่น
* เว็บไซต์สถาบันฟรองเซดูเปโตรล 

หมวดหมู่:สถาบันวิจัยในประเทศฝรั่งเศส
หมวดหมู่:สถาบันด้านปิโตรเลียม
หมวดหมู่:สถาบันด้านปิโตรเลียมในประเทศฝรั่งเศส
PHP-Nuke

**PHP-Nuke** เป็นระบบจัดการข่าวสารอัตโนมัติหรือที่เรียกว่า ระบบการจัดการเนื้อหา (CMS) โดย PHP-Nuke สร้างมาจากข้อมูลพื้นฐานระหว่างภาษาพีเอชพี ร่วมกับระบบฐานข้อมูล MySQL โดยผลิตภัณฑ์ซอฟต์แวร์ชุดนี้อยู่ภายใต้ของลิขสิทธิ์ GNU General Public License คือสามารถนำไปแก้ไขดัดแปลงได้ โดยที่จะยังคงชื่อ และส่วนต่าง ๆ ของข้อมูลอยู่โดยครบและไม่มีการซื้อขายใด ๆ ทั้งสิ้น ต่อมา PHP-Nukeได้พัฒนามาจนถึงเวอร์ชัน 7.5 และได้มีการเก็บค่าใช้จ่ายเป็นเงินจำนวน USD $10 เนื่องจากว่าบางซอร์สโค้ด บางส่วนนั้น ได้มีการพัฒนาซึ่งยากต่อทีมพัฒนาจึงได้มีการเก็บค่าใช้จ่าย และได้มีการพัฒนาต่อเนื่อง จนถึงปัจจุบันโดยไม่มีการเก็บค่าใช้จ่าย

## วิวัฒนาการของซอฟต์แวร์
ในเวอร์ชันแรก ๆ ได้มีการพัฒนา โดยจะมีโมดูลในส่วนของเว็บเมลล์ ต่อมาได้พบรูโหว่เนื่องจากว่าเป็นหนทางที่ดีสำหรับแฮ็คเกอร์ จึงได้เปลี่ยนโดยการลบโมดุลนี้ออกไป และได้มีการนำ PHP-Nuke ไปใช้ซอฟต์แวร์ฟรีอย่าง phpBB โดยได้นำมาเป็นกระดานข่าวสำหรับ PHP-Nuke และยังมีอีกหลายซอฟต์แวร์ CMS ที่ได้ใช้ PHP-Nuke เวอร์ชันก่อน ๆ มาดัดแปลง เช่น
* Dragonfly CMS — สร้างมาจาก PHP-Nuke เวอร์ชัน 6.5 พร้อมด้วยโมดูลอัลบัมรูปภาพ
* Nuke-Evolution — สร้างมาจาก PHP-Nuke โดยได้เพิ่มระบบรักษาความปลอดภัย
* myPHPNuke —สร้างมาจาก PHP-Nuke เวอร์ชัน 4.4.1a
* NPDS — สร้างมาจาก PHP-Nuke เวอร์ชัน 4.3
* openPHPNuke — สร้างมาจาก myPHPNuke (เวอร์ชัน 4.4.1a)
* Postnuke — สร้างมาจาก PHP-Nuke เวอร์ชัน 5.0
* XOOPS — สร้างมาจาก PHP-Nuke เวอร์ชัน 4.4.1a
* Xaraya — สร้างมาจาก PHP-Nuke เวอร์ชัน 5.0
* UNITED-NUKE — สร้างมาจาก PHP-Nuke โดยได้เพิ่มความสมบูรณ์เข้าไป
* nCo Modified PHP-Nuke Ultra — สร้างจากทุกส่วนของ PHP-Nuke

## Thainuke การพัฒนาต่อในภาษาไทย
เวอร์ัชั่นปัจจุบันคือ 7.9 ซึ่งพัฒนาโดย คุณประวัติ วุฒิวงศ์ เว็บมาสเตอร์และผู้นำ PHP-Nuke มาใช้และเผยแพร่ในประเทศไทย ได้มีการเพิ่มประสิทธิภาพในการทำงาน รวมไปถึงระบบรักษาความปลอดภัยเข้าไป โดยใช้โครงจาก PHP-Nuke หลาย ๆ ตัวรวมกัน โดยใช้ชื่อว่า Thainuke โดยจะจำหน่ายกับชุดซีดีรอม หรือ ได้มาจากการเปิดอบรม ซึ่งเวอร์ชันใหม่ล่าสุดคือเวอร์ชัน 2.0 ซึ่งมาจากการเปิดอบรมครั้งที่ 4

ชุดผลิตภัณฑ์ซอฟต์แวร์ PHP-Nuke ในเวอร์ชันภาษาไทยสมบูรณ์แบบ หรือต้องการแหล่งข้อมูลสามารถที่จะต่อยอด หรือ สอบถามได้ที่กระดานข่าวของ เว็บไซต์อย่างเป็นทางการของ PHP-Nuke ประเทศไทย หรือเว็บไซต์เพื่อนบ้าน

เดิมเว็บไซต์อย่างเป็นทางการของ Thainuke คือ  แต่ปัจจุบันเปลี่ยนเป็น  เนื่องจากถูกขโมย Domain name ไปขายให้กับชาวต่างชาติเมื่อประมาณกลางปี 2549

## แหล่งข้อมูลอื่น
* PHP-Nuke  เว็บไซต์อย่างเป็นทางการ
* PHP-Nuke ประเทศไทย
* PHP-Nuke เพิ่มโมดูล อธิบายฟังก์ชันของ php เข้าไปด้วย
* เพื่อนบ้าน & แหล่งข้อมูลเพิ่มเติม
** http://www.thainukemodules.net 

หมวดหมู่:ระบบจัดการเนื้อหา
หมวดหมู่:ระบบจัดการเนื้อหาโอเพนซอร์ส
หมวดหมู่:ภาษาพีเอชพี
มอชอฟต์เซ

**มอชอฟต์เซ (Mošovce) ** เป็นหมู่บ้านขนาดใหญ่ ประชากรประมาณ 1,300 คน ตั้งอยู่ในประเทศสโลวาเกีย 

## ภาพ

ภาพ:Kastielmosovce.jpg|มอชอฟต์เซ
ภาพ:Kostolmosovce1.jpg|โบสถ์ในมอชอฟต์เซ
ภาพ:Kostolmosovce2.JPG|โบสถ์ในมอชอฟต์เซ
ภาพ:Kaplnka-Mosovce.jpg|มอชอฟต์เซ
ภาพ:Dom-Mosovce.jpg|สถาปัตยกรรมเก่า ๆ ในมอชอฟต์เซ
ภาพ:Mosovce.jpg|ธงชาติมอชอฟต์เซ
ภาพ:Vlajka-Mosovce.jpg|ตราประจำชาติมอชอฟต์เซ
ภาพ:Map_slovakia_mosovce.png|แผนที่มอชอฟต์เซ 
ภาพ:Mapa-Mosovce.png|แผนที่มอชอฟต์เซ 


## แหล่งข้อมูลอื่น

* www.mosovce.sk
* จุลสาร 
* ข่าว 
* Drienok 

หมวดหมู่:ประเทศสโลวาเกีย
ซิติเซนเดียม

**ซิติเซนเดียม** () เป็นสารานุกรมออนไลน์เสรีฐานวิกิ ภาษาอังกฤษที่เปิดบริการโดยแลร์รี แซงเงอร์ ผู้ร่วมก่อตั้งนูพีเดียและวิกิพีเดีย

มีการประกาศครั้งแรกในเดือนกันยายน ค.ศ. 2006 ในฐานะส้อมของวิกิพีเดียภาษาอังกฤษ แต่เปิดตัวในเดือนมีนาคม ค.ศ. 2007 โดยเน้นที่เนื้อหาต้นฉบับ จุดมุ่งหมายของโครงการคือการปรับปรุงโมเดลวิกิพีเดียด้วยการเพิ่มความน่าเชื่อถือ ซึ่งมีแผนที่จะบรรลุสิ่งนี้โดยกำหนดให้ผู้มีส่วนร่วมเกือบทั้งหมดต้องใช้ชื่อจริง กลั่นกรองพฤติกรรมที่ไม่เป็นมืออาชีพอย่างเคร่งครัด ให้ "การกำกับดูแลโดยผู้เชี่ยวชาญอย่างอ่อนโยน" แก่ผู้มีส่วนร่วมทุกวัน และ "บทความที่ผ่านการคัดกรอง" ที่ผ่านการพิชญพิจารณ์โดยผู้เชี่ยวชาญที่มีการรับรอง

เว็บไซต์เคยมีผู้ที่มีความเคลื่อนไหวเพิ่มขึ้นในช่วง 3 เดือนแรกของ ค.ศ. 2008 หลังจากนั้นจึงเริ่มลดลง ในวันที่ 27 ตุลาคม ค.ศ. 2011 เว็บไซต์นี้มีสมาชิกที่มีความเคลื่อนไหวน้อยกว่า 100 บัญชี บรรณาธิการบริหารคนสุดท้ายคือ Anthony Sebastian โดยอยู่จนกระทั่งพ้นจากตำแหน่งใน ค.ศ. 2016  เว็บไซต์นี้มีบทความถึง 17,103 บทความ ในจำนวนนี้ผ่านการรับรอง 166 บทความ และมีผู้ที่มีส่วนร่วมในช่วง 30 วันเพียง 16 บัญชี

## อ้างอิง

## อ่านเพิ่ม
* 

## แหล่งข้อมูลอื่น

* 
* Citizendium discussion list and archives
* Citizendium full histories dump by WikiTeam

หมวดหมู่:โครงการร่วมมือ
หมวดหมู่:สารานุกรมเสรี
หมวดหมู่:ประวัติวิกิพีเดีย
สิกขา

**สิกขา** หมายถึง *ข้อที่จะต้องศึกษา ข้อที่ต้องปฏิบัติ* ในทางพระพุทธศาสนาหมายถึง ศีล สมาธิ ปัญญา

**สิกขาบท** หมายถึงข้อศีล ข้อวินัย คือศีลแต่ละข้อ วินัยแต่ละข้อ เช่น ศีลของสามเณรมี 10 ข้อ เรียกว่ามี 10 สิกขาบท ศีลของพระภิกษุ มี 227 ข้อ เรียกว่ามี 227 สิกขาบท

## ดูเพิ่ม
* ไตรสิกขา
* สถานีย่อย:พระพุทธศาสนา

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
อธิปัญญาสิกขา

**อธิปัญญาสิกขา** แปลว่า *การศึกษาในอธิปัญญา* คือการปฏิบัติเพื่อเจริญปัญญาให้สูงขึ้นจนตัดกิเลสได้เด็ดขาด เป็นข้อหนึ่งในไตรสิกขา คือ**อธิศีลสิกขา** **อธิจิตสิกขา** **อธิปัญญาสิกขา**

**อธิปัญญาสิกขา** คือการที่ภิกษุได้บรรลุจตุตถฌานแล้วนั่งเข้าฌานด้วยจิตอันบริสุทธิ์ผ่องแผ้ว เธอมีจิตบริสุทธิ์ผ่องแผ้ว ควรแก่การงาน ตั้งมั่นไม่หวั่นไหวอย่างนี้แล้วก็โน้มน้อมจิตไปเพื่อญานทัสสนะ จนได้บรรลุวิชชาหรือเห็นประจักษ์ซึ่งสามัญญผลที่สูงขึ้นดียิ่งขึ้นตามลำดับ คือ

**[[วิปัสสนา]][[ญาน]] [[มโนมยิทธิญาน]] [[อิทธิวิธิญาน]] [[ทิพพโสตธาตุญาน]] [[เจโตปริยญาน]] [[ปุพเพนิวาสานุสสติญาน]] [[ทิพพจักขุญาน]] และ[[อาสวักขยญาน]]**

รู้ชัดตามความเป็นจริงว่านี้คือทุกข์ นี้คือทุกขสมุทัย นี้คือทุกขนิโรธ นี้คือทุกขนิรธิคามินีปฏิปทา นี้คืออาสวะ นี้คือเหตุให้เกิดอาสวะ นี้คือความดับอาสวะ นี้คือข้อปฏิบัติให้ถึงความดับอาสวะ ปฏิบัติดังนี้แลที่เรียกว่า **อธิปัญญาสิกขา**

*อธิ- อุปสรรค* () เป็นคำอุปสรรคมาจากภาษาบาลีและสันสกฤต แปลว่า ยิ่ง, ใหญ่, ทับ เช่น อธิปัญญา () แปลว่า ปัญญายิ่ง

## อ้างอิง
*พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548
*พจนานุกรมฉบับราชบัณฑิตยสถาน พ.ศ. 2542

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
เจเอสพี

**เจเอสพี** () เป็นเทคโนโลยีจาวาที่เปิดช่องทางให้ผู้พัฒนาซอฟต์แวร์สร้าง HTML, XML หรือไฟล์เอกสารในประเภทนี้ตามความต้องการของเครื่องลูกข่ายร้องขอ ซึ่งเทคโนโลยีนี้เปิดให้ใช้ภาษาจาวาในการสร้างและกรทำการใด ๆ เพื่อให้หน้าเว็บเพจธรรมดากลายเป็นหน้าเว็บเพจที่สามารถตอบสนองได้ โดยเจเอสพีจะถูกโปรแกรมเว็บเซิร์ฟเวอร์ที่สนับสนุนเจเอสพี เช่น อะแพชี ทอมแคต, GlassFish แปลให้เป็นจาวา คลาส ที่เรียกว่าเซิร์ฟเลต ซึ่งพร้อมที่จะประมวลผลด้วยจาวาและแสดงผลออกเป็น HTML

## ตัวอย่าง

ซอร์สโค้ดในเจเอสพี

```

```


เซิร์ฟเลตที่ได้จากการประมวลผลเจเอสพี

```

```


## ดูเพิ่ม
* Apache Tomcat

## แหล่งข้อมูลอื่น
* คำอธิบายสินค้า JSP ของ Sun
* JSR 245 (JSP 2.1)
* JSR 152 (JSP 2.0)
* JSR 53 (JSP 1.2)
* รวมรวบตัวอย่างโปรแกรม JSP ที่ใช้งานได้จริง
* ข้อมูลฝึกสอน/เครื่องมือฝึก JSP ฟรี 
* ไทยครีเอท สอนเขียน JSP ฟรี (ภาษาไทย)

หมวดหมู่:แพลตฟอร์มจาวาเอนเทอร์ไพรส์
หมวดหมู่:คำร้องเสนอข้อกำหนดชุมชนจาวา
หมวดหมู่:เอนจินแม่แบบ
ญาณทัศนะ

**ญาณทัศนะ** (ยา-นะ-) แปลว่า *การรู้และการเห็น* การเห็นคือการรู้จริง, การเห็นด้วยการรู้จริง, การเห็นอย่างประเสริฐ คือการรู้อย่างแจ่มแจ้ง

**ญาณทัศนะ** เป็นที่ใช้แพร่หลายในคัมภีร์พระพุทธศาสนา และมีความหมายหลายระดับตามเนื้อหาในเรื่องนั้น ๆ เช่นหมายถึงการเห็นพระธรรมที่พระอริยเจ้าเห็น การแทงตลอดธรรมอย่างที่พระอริยเจ้าแทงตลอด การบรรลุธรรมที่ทำให้เป็นพระอริยะ การบรรลุความเป็นพระอริยะ ซึ่งก็คือปัญญานั่นเอง

**ญาณทัศนะ** ยังหมายรวมไปถึงวิปัสสนาญาณ ทิพจักขุญาณ มรรคญาณ ผลญาณ ปัจเวกขณญาณ สูงสุดถึงสัพพัญญุตญาณ ในที่บางแห่งอธิบายว่าแม้ความเห็นที่บริสุทธิ์หรือทิฏฐิวิสุทธิ์ก็เรียกว่า**ญาณทัศนะ**ได้

## ดูเพิ่ม
* วิสุทธิ 7
* ญาณ
* วิปัสสนากรรมฐาน

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:คำศัพท์ศาสนาพุทธ
วิปัสสนา

**วิปัสสนา** () หมายถึง เห็นการเกิดการดับหรือความเห็นแจ้งในสังขารทั้งหลายว่าไม่เที่ยง เป็นทุกข์ และไม่ใช่ตัวตน

สมถะและวิปัสสนาถือเป็นธรรมที่ควรเจริญ (ตามทสุตตรสูตร) และเป็นธรรมฝ่ายวิชชา (ตามพาลวรรค)

## วิปัสสนาภูมิ
วิปัสสนาภูมิ คือ ธรรมทั้งหลายอันแยกประเภทเป็น ขันธ์ อายตนะ ธาตุ อินทรีย์ สัจจะ และปฏิจจสมุปบาท

วิปัสสนาภูมิ หมายถึง ธรรมอันเป็นอารมณ์ของวิปัสสนา

## วิปัสสนาญาณ

## วิปัสสนากรรมฐาน
วิปัสสนากรรมฐาน หมายถึง การปฏิบัติกรรมฐานตามแนวทางในมหาสติปัฏฐานสูตร คือ การเจริญสติอันเป็นไปใน กาย เวทนา จิต และธรรม

## อ้างอิง

หมวดหมู่:ภาวนา
หมวดหมู่:คำศัพท์ศาสนาพุทธ
ขันธ์

**ขันธ์** แปลว่า *ตัว, หมู่, กอง, พวก, หมวด* ในทางพุทธศาสนาหมายถึงส่วนหนึ่ง ๆ ของรูปกับนามที่แยกออกเป็น 5 กอง คือ รูป เวทนา สัญญา สังขาร และวิญญาณ ซึ่งเรียกว่า ขันธ์ 5 หรือขันธ์ทั้ง 5 ได้แก่

# **[[รูป (ศาสนาพุทธ)|รูป]]** เป็นสภาพไม่รู้ มีทั้งหมด 28 รูป แบ่งเป็น อุปาทยรูป 24 รูป และมหาภูตรูป 4 รูป
# **[[เวทนา|เวทนา]]** เป็นความรู้สึก มีทั้งหมด 5 เวทนา คือ สุขกาย สุขใจ ทุกข์กาย ทุกข์ใจ อุเบกขาทางใจ 
# **[[สัญญา (ศาสนาพุทธ)|สัญญา]]** เป็นความจำได้ ความรู้จำสิ่งที่ปรากฏได้ทางตา หู จมูก ลิ้น กาย และความรู้สึกได้ทางใจ คือ เวทนา สัญญา สังขาร
# **[[สังขาร]]** เป็นการปรุงแต่งจิตให้จิตมีอารมณ์และกิริยาหลากหลาย มีทั้งหมด 50 สังขาร
# **[[วิญญาณ (ศาสนาพุทธ)|วิญญาณ]]** เป็นสภาพรับรู้ มีทั้งหมด 6 ทวาร คือ ตา หู จมูก ลิ้น กาย ใจ

ในขันธ์ 5 นี้ เมื่อจัดขันธ์เข้าในปรมัตถธรรม รูปจะจัดเป็นรูปธรรม ส่วนเวทนา สัญญา สังขาร และวิญญาณจะจัดเป็นนามธรรม
* รูปขันธ์ จะจัดเข้าในรูป
* เวทนาขันธ์ สัญญาขันธ์ และสังขารขันธ์ จะจัดเข้าในเจตสิก
* วิญญาณขันธ์ จะจัดเข้าในจิต
* การหมดเหตุปัจจัยของนามรูป จะจัดเข้าในนิพพาน
* ขันธ์ 5 จะจัดเข้าในไตรลักษณ์

## อ้างอิง

หมวดหมู่:ขันธ์ ๕
หมวดหมู่:คำศัพท์ศาสนาพุทธ
วิญญาณ (ศาสนาพุทธ)

ในศาสนาพุทธ คำว่า**วิญญาณ** (; ) ใช้หมายถึงพิชาน (consciousness) คือ**ความรู้แจ้งอารมณ์** พระไตรปิฎกระบุว่าพระพุทธเจ้าทรงจำแนกวิญญาณออกเป็น 6 ประเภท ได้แก่
#**จักขุวิญญาณ** ความรู้อารมณ์ทางตา คือรู้รูปด้วยตา หรือการเห็น
#**โสตวิญญาณ** ความรู้อารมณ์ทางหู คือรู้เสียงด้วยหู หรือการได้ยิน
#**ฆานวิญญาณ** ความรู้อารมณ์ทางจมูก คือรู้กลิ่นด้วยจมูก หรือการได้กลิ่น
#**ชิวหาวิญญาณ** ความรู้อารมณ์ทางลิ้น คือรู้รสด้วยลิ้น หรือการรู้รส
#**กายวิญญาณ** ความรู้อารมณ์ทางกาย คือรู้โผฏฐัพพะด้วยกาย หรือการรู้สึกกายสัมผัส
#**มโนวิญญาณ** ความรู้อารมณ์ทางใจ คือรู้ธรรมารมณ์ด้วยใจ หรือการนึกคิด

6 อย่างนี้จัดว่าเป็นวิญญาณขันธ์ในขันธ์ 5 

คำว่าวิญญาณยังถือเป็นคำไวพจน์ของคำว่าจิต มีความหมายเหมือนกัน ใช้แทนกันได้

วิญญาณในปฏิจจสมุปบาทก็ใช้ในความหมายเช่นเดียวกับจิต คือ

เพราะมีสังขารเจตสิก ที่ปรุงแต่งให้เกิด กายสังขาร วจีสังขาร และมโนสังขาร เป็นปัจจัยจึงเกิดวิญญาณ ถ้าไม่มีเจตสิกคือสิ่งที่ถูกรู้ วิญญาณย่อมเกิดขึ้นไม่ได้ เพราะไม่มีสิ่งที่ถูกรู้ให้วิญญาณได้รับรู้

และวิญญาณเป็นสิ่งที่ตั้งอยู่ไม่ได้ถ้าไม่มีนามรูปหรืออัตภาพให้อาศัยอยู่ ดังนั้นในทางอภิธรรมเมื่อตายแล้วสัตว์ที่มีวิญญาณย่อมต้องเกิดทันที เพราะวิญญาณจะอยู่ลอย ๆ โดยไม่มีนามรูปหรือขันธ์ให้อาศัยไม่ได้ จึงกล่าวว่าวิญญาณเป็นปัจจัยของนามรูป

## หน้าที่ของวิญญาณ (วิญญาณกิจ)
คัมภีร์วิสุทธิมรรคของพระพุทธโฆสะและคัมภีร์อภิธัมมัตถสังคหะของพระอนุรุทธาจารย์ กล่าวว่าวิญญาณมีหน้าที่ 14 อย่าง คือ
#**ปฏิสนธิ** สืบต่อภพใหม่
#**ภวังคะ**  เป็นองค์ประกอบของภพ
#**อาวัชชนะ** คำนึงถึงอารมณ์ใหม่
#**ทัสสนะ** เห็นรูป (ตรงกับจักขุวิญญาณ)
#**สวนะ**   ได้ยินเสียง (ตรงกับโสตวิญญาณ)
#**ฆายนะ** ได้กลิ่น (ตรงกับฆานวิญญาณ)
#**สายนะ** รู้รส (ตรงกับชิวหาวิญญาณ)
#**ผุสนะ** ถูกต้องโผฏฐัพพะ (ตรงกับกายวิญญาณ)
#**สัมปฏิจฉนะ** รับอารมณ์
#**สันตีรณะ** พิจารณาอารมณ์
#**โวฏฐัพพนะ** ตัดสินอารมณ์
#**ชวนะ** เสพอารมณ์
#**ตทาลัมพณะ** รับอารมณ์ต่อจากชวนะก่อนจะกลับสู่ภวังค์
#**จุติ** เคลื่อนจากภพปัจจุบันเพื่อจะไปสู่ภพหน้า

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:ขันธ์ ๕
หมวดหมู่:ความเชื่อในศาสนาพุทธ
หมวดหมู่:คำศัพท์ศาสนาพุทธ
สังคหวัตถุ 4

**สังคหวัตถุ** แปลว่า ธรรมที่เป็นที่ตั้งแห่งการสงเคราะห์กัน, ธรรมเป็นเครื่องยึดเหนี่ยวน้ำใจกัน หมายถึง หลักการครองใจคน, หลักยึดเหนี่ยวใจกันไว้, วิธีทำให้คนรัก, หลักสังคมสงเคราะห์ ซึ่งเป็นเครื่องประสานใจและเหนี่ยวรั้งใจคนให้เป็นอันหนึ่งอันเดียวกันได้ และทำให้อยู่กันด้วยความรักความปรารถนาดีต่อกัน เหมือนลิ่มสลักรถที่ตรึงตัวรถไว้มิให้ชิ้นส่วนกระจายไป ทำให้รถแล่นไปได้ตามที่ต้องการ

สังคหวัตถุมีสี่ประการ คือ
# ทาน การให้ การเสียสละ การแบ่งปันเพื่อประโยชน์แก่คนอื่น ช่วยปลูกฝังให้เป็นคนที่ไม่เห็นแก่ตัว แบ่งปันกัน (แบ่งปันไปมา)
# ปิยวาจา การพูดจาด้วยถ้อยคำไพเราะอ่อนหวาน จริงใจ ไม่พูดหยาบคายก้าวร้าว พูดในสิ่งที่เป็นประโยชน์ เหมาะกับกาลเทศะ พูดดีต่อกัน (พูดจาจับใจ)
# อัตถจริยา ช่วยเหลือกัน (ช่วยกิจกันไป)
# สมานัตตตา การเป็นผู้มีความสม่ำเสมอ โดยประพฤติตัวให้มีความเสมอต้นเสมอปลาย วางตัวดีต่อกัน (นิสัยเป็นกันเอง)

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:ธรรมหมวด 4
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
สมานสังวาส

**สมานสังวาส** (อ่านว่า สะมานะสังวาด) แปลว่า *มีสังวาสเสมอกัน, มีธรรมเป็นเครื่องอยู่เสมอกัน, การอยู่ร่วมกัน*

**สมานสังวาส** เป็นภาษาพระวินัย หมายถึงการที่ภิกษุได้รับการบรรพชาอุปสมบทถูกต้องตาม พระธรรมวินัยเป็นแบบเดียวกัน มีสิทธิ์ในการเป็นอยู่และเข้าร่วมอุโบสถและสังฆกรรมกับภิกษุตามปกติและอื่นๆ เรียกว่าเป็น **สมานสังวาส** คือมีสังวาสเสมอกัน หากได้รับอุปสมบทต่างกัน หรือมีสิทธิ์ต่างกันไม่สามารถเข้าร่วมอุโบสถสังฆกรรมด้วยกันได้ เรียกว่าเป็น **[[นานาสังวาส]]** คือมีสังวาสต่างกัน

**สมานสังวาส** เป็นการแสดงถึงการที่ภิกษุจะอยู่ ขบฉัน และทำสังฆกรรมร่วมกันได้จะต้องมีจุดกำเนิดและข้อปฏิบัติเสมอเหมือนและเท่ากัน

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
สังวาส

**สังวาส** แปลว่า *การอยู่ร่วมกัน, การอยู่ด้วยกัน, ธรรมเป็นเครื่องครองอยู่เสมอกัน*

**สังวาส** ในคำวัดใช้หมายถึงการที่ภิกษุเป็นอยู่ขบฉัน ร่วมอุโบสถ ร่วมสังฆกรรมกันกับภิกษุอื่น ๆ มี ๒ อย่างคือ การอยู่ร่วมกับภิกษุที่อุปสมบทแบบเดียวกัน เรียกว่า **[[สมานสังวาส]]** การอยู่ร่วมกันกับภิกษุที่อุปสมบทต่างแบบกัน เรียกว่า **[[นานาสังวาส]]** เช่นภิกษุหินยานด้วยกัน หรือภิกษุมหายานด้วยกันถือเป็นสมานสังวาสของกันและกัน แต่ภิกษุที่เป็นหินยานกับภิกษุที่เป็นมหายาน ถือว่าเป็นนานาสังวาสกัน

**สังวาส** ในคำไทยใช้หมายถึงการร่วมประเวณี, การมีเพศสัมพันธ์

## อ้างอิง
*พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
มอนเตเนโกร (แก้ความกำกวม)

**มอนเตเนโกร** () อาจหมายถึง
* สาธารณรัฐมอนเตเนโกร ประเทศทางตะวันออกเฉียงใต้ของทวีปยุโรป
* มอนเตเนโกร เทศบาลในเขตจังหวัดกินดีโอ (Quindío) ประเทศโคลอมเบีย
* มอนเตเนกรู เมืองในรัฐรีโอกรันดีโดซูล (Rio Grande do Sul) ประเทศบราซิล
เมนาเคม เบกิน

**เมนาเคม เบกิน** (; ; ; 16 สิงหาคม พ.ศ. 2456 – 9 มีนาคม พ.ศ. 2535) เป็นหัวหน้าองค์กรลับใต้ดิน "อิรกูน" ของลัทธิไซออนชาวโปแลนด์เชื้อสายยิว ผู้ได้รับรางวัลโนเบลสาขาสันติภาพ นายกรัฐมนตรีคนแรกของอิสราเอลที่สังกัดพรรคลิคุด (พ.ศ. 2520-2526)

## เยาว์วัย การศึกษาและการเริ่มงาน
thumb|130px|เมนาเฮม เบกิน
เบกินเกิดที่เมือง เบรสต์ลิโตฟค์ เบลารุส จบการศึกษาด้านกฎหมายจากมหาวิทยาลัยวอร์ซอว์และต่อมาได้เข้าร่วมเป็นสมาชิกและมีบทบาทสำคัญในองค์กรลัทธิไซออน และได้เป็นหัวหน้าหน่วยไซออนที่ชื่อว่าองค์กรเยาวชนเบตาร์ ของโปแลนด์ในปี พ.ศ. 2474 การบุกโปแลนด์จากเยอรมนีทำให้เบกินต้องหนีไปอยู่ลิทัวเนียและถูกพวกรัสเซียจับที่นั่น เบกินได้รับการปล่อยตัวใน พ.ศ. 2484 และถูกเกณฑ์เป็นทหารในกองทัพโปแลนด์เสรีและถูกส่งตัวไปประจำที่ปาเลสไตน์รัฐในอาณัติของอังกฤษในปี พ.ศ. 2485 หลังจากพ้นหน้าที่ทหารเกณฑ์ในปีต่อมาเบกินได้เป็นหัวหน้าผู้บัญชาการหน่วยต่อต้าน "อิรกูน"

## งานการเมือง
left|thumb|ภาพถ่ายนายกรัฐมนตรีเบกิน ประธานาธิบดีคาร์เตอร์และประธานาธิบดีซาดัตในวันเซ็นสัญญาสันติภาพแคมป์เดวิด พ.ศ. 2521

ในปี พ.ศ. 2491 เบกินได้ก่อตั้งพรรคการเมืองฝ่ายขวาและได้เป็นประธานพรรคเฮรุต และในปี 2516 เบกินก็ได้เป็นผู้นำพรรคลิคุด ซึ่งเป็นพรรคขวาจัด ต่อมาในปี พ.ศ. 2520 ได้รับชัยชนะในการเลือกตั้งและได้เป็นผู้จัดตั้งรัฐบาลผสมขึ้น เบกินได้เริ่มเจรจาข้อตกลงสันติภาพกับอียิปต์ และจัดประชุมสันติภาพที่นครเยรูซาเร็มกับฝ่ายอียิปต์ เบกินได้รับเชิญจากประธานาธิบดีคาร์เตอร์มาร่วมเจรจากับประธานาธิบดีอันวาร์ ซาดัตที่แค้มป์เดวิดเมื่อ พ.ศ. 2521 เบกินได้รับรางวัลโนเบลสาขาสันติภาพประจำปี 2521 ร่วมกับประธานาธิบดีซาดัต

แม้เบกินจะได้รับการรักใคร่นับถือจากประชาชนชาวอิสราเอลเป็นจำนวนมาก แต่มรดกที่เบกินทิ้งไว้ก็ยังเป็นที่ถกเถียงกันมากและในขณะเดียวกันก็เป็นที่ยอมรับกันมาก ในฐานะของหัวหน้า"เออร์กัน" เบกินทำตัวเป็นกลางในกองทัพที่ต่อต้านการตั้งรัฐปาเลสไตน์ของอังกฤษ แต่ในที่สุดก็ยอมเข้ากับกลุ่มระดับแกนนำของไซออน

เบกินพ่ายแพ้การเลือกตั้งถึง 8 ครั้งในการรณรงค์เป็นนายกรัฐมนตรีและมาชนะการเลือกตั้งเมื่อ พ.ศ. 2520 ซึ่งนอกจากจะเป็นการยุติการต่อเนื่อง 30 ปี ในการเป็นรัฐบาลของพรรคแรงงานแล้วยังเป็นการสร้างสัญลักษณ์ของสังคมใหม่ที่เคยได้รับการยอมรับน้อยมากจากประชาชน

## แหล่งข้อมูลอื่น

* The Menachen Begin Center 
* PM Sharon's Address at the Opening Ceremony for the Begin Heritage Centre Building 06/16/2004
*   Menachem Begin - The Sixth Prime Minister Official Site of the Prime Minister's Office
* The Camp David Accords
* The King David Hotel Warnings
* Irgun Web Page 
* 1948 Letter of some Eminent Jews to New York Times 
* Menachem Begin Obituary Editorial 
* The Begin Biography , Nobel Foundation
* Jewish Plot to Kill Bevin in London 
* 1940s Top 10 Most Wanted Terrorist line up 

หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ชาวอิสราเอลผู้ได้รับรางวัลโนเบล
หมวดหมู่:นายกรัฐมนตรีอิสราเอล
หมวดหมู่:รัฐมนตรีว่าการกระทรวงกลาโหมอิสราเอล
หมวดหมู่:รัฐมนตรีว่าการกระทรวงการต่างประเทศอิสราเอล
หมวดหมู่:ชาวยิวโปแลนด์
หมวดหมู่:ชาวยิวอิสราเอล
หมวดหมู่:ชาวอิสราเอลเชื้อสายเบลารุส
หมวดหมู่:ผู้นำในสงครามเย็น
หมวดหมู่:ศิษย์เก่าจากมหาวิทยาลัยวอร์ซอ
หมวดหมู่:บุคคลจากแบรสต์ (ประเทศเบลารุส)
ภาษาไทลื้อ

**ภาษาไทลื้อ** หรือ **ภาษาลื้อ** (ไทลื้อใหม่: ᦅᧄ ᦺᦑ ᦟᦹᧉ *กำไตหลื่อ*;  *กำลื้อ*;  Dǎilèyǔ *ไต่หยวื่อ*;  *เตี๊ยงหลื่อ, เตี๊ยงหลือ*; ; ) เป็นภาษาไทถิ่นแคว้นสิบสองปันนาหรือเมืองลื้อ อยู่ในตระกูลภาษาขร้า-ไท และมีคำศัพท์และการเรียงคำศัพท์คล้ายกับภาษาไทยถิ่นอื่น ๆ ผู้พูดภาษาไทลื้อเรียกว่าชาวไทลื้อหรือชาวลื้อ ภาษาไทลื้อมีผู้พูดในเอเชียตะวันออกเฉียงใต้ประมาณ 2,150,000 คน โดยมีจำนวนผู้พูดในประเทศจีน 300,000 คน ในประเทศพม่า 200,000 คน ในประเทศไทย 1,200,000 คน ในประเทศลาว 150,000 คน และในประเทศเวียดนาม 5,000 คน

## ระบบเสียง
### พยัญชนะ
#### พยัญชนะต้น
ตัวอักษรไทยที่กำกับ หมายถึงเสียงที่ใกล้เคียงในภาษาไทย มิใช่การถอดอักษร

#### พยัญชนะท้าย

### สระ

### วรรณยุกต์
#### วรรณยุกต์ในพยางค์ไม่หยุด

#### วรรณยุกต์ในพยางค์หยุด

## สำเนียง
ภาษาไทลื้อในตระกูลเผ่าไททั้ง 5 เผ่า นั้นแบ่งสำเนียงภาษาการพูดออกเป็นสองกลุ่มใหญ่ โดยอาศัยสภาพทางภูมิศาสตร์ของแม่น้ำล้านจ้าง(โขง) เป็นตัวแบ่ง สำเนียงแรก คือ สำเนียงเชียงรุ่ง และสำเนียงเมืองล้า

1. สำเนียงเชียงรุ่ง  หรือพูดอีกอย่างหนึ่งคือ สำเนียงคนยองถือว่าเป็นสำเนียงภาษากลางของชาวไทลื้อ คือเป็นภาษาของชาวเชียงรุ่ง เป็นสำเนียงที่พูดช้าและฟังดูสุภาพ มักมีคำว่า "เจ้า" ต่อท้ายเหมือนคนล้านนา สำเนียงนี้เป็นสำเนียงที่ใช้ในบริเวณสิบสองปันนาตอนกลาง และตะวันตกของสิบสองปันนา ครอบคลุ่มถึงรัฐฉาน ประเทศพม่า ประกอบด้วย (เมืองยอง, เมืองหลวย, เมืองยู้, เมืองเชียงลาบ, เมืองเลน, เมืองพะยาก และเมืองไฮ) เลยมาถึงประเทศลาวแถบเมืองสิงห์ (เชียงทอง), เชียงแขง, เวียงภูคา, บ่อแก้ว, ไชยบุรี, เชียงฮ่อน, เชียงลม และหงสา โดยมีสำเนียงจะออกกลางๆ การผันสำเนียงเสียง จะอยู่ในระดับกลางๆ ขึ้นๆ ลงๆ ค่อนข้างน้อย แต่มักตัดคำพูดควบกันให้สั้นลง และมักเอื้อนเสียงพูด หรือลากเสียงยาว ภาษาชาวไทลื้อกลุ่มนี้พูดกันมากในจังหวัดลำพูน เชียงใหม่ ลำปาง  แพร่ เชียงราย น่าน (นับแต่ ตำบลยม อำเภอท่าวังผา, อำเภอปัว ขึ้นไปจนถึงเมืองเงิน และหลวงพระบาง, เมืองสิงห์ ของประเทศลาว)

2. สำเนียงภาษาไทลื้อกลุ่มเมืองล้า ได้รับอิทธิพลสำเนียงมาจากภาษาลาว หรือภาษาพวน มาค่อนข้างมาก สำเนียงการพูดออกไปทางภาษาลาว การผันสำเนียงขึ้นลงค่อนข้างเร็ว แต่ต่างกันที่สำเนียงพูดยังคงเป็นภาษาลื้อที่ไม่มี สระ อัว อัวะ เอีย สำเนียงการพูดนี้จะพูดในกลุ่มของชาวไทลื้อเมืองหล้า เมืองพง เมืองมาง เมืองเชียงบาน โดยในประเทศไทย ภาษากลุ่มนี้จะพูดใน อำเภอเชียงม่วน อำเภอเชียงคำ จังหวัดพะเยา, อำเภอสองแคว อำเภอท่าวังผา (เฉพาะตำบลป่าคา และตำบลยอด อำเภอสองแคว) จังหวัดน่าน)

นอกจากนี้คำบางคำในภาษาไทลื้อยังแตกต่างกันไปตามสภาพของภูมิศาสตร์ และอิทธิพลของภาษากลุ่มที่ใกล้เคียง

ไทลื้อ
ไทลื้อ
ไทลื้อ
ไทลื้อ
ไทลื้อ
ไทลื้อ
อักษรรูปลิ่ม

thumb|300px|อักษรยูการิติก อักษรรูปลิ่มที่เป็นระบบพยัญชนะ
**อักษรรูปลิ่ม** () เป็นระบบการเขียนที่หลากหลาย เป็นได้ทั้งอักษรพยางค์ อักษรคำ และอักษรที่มีระบบสระ-พยัญชนะ คำว่า “cuneiform” ในภาษาอังกฤษมาจากภาษาละติน “cuneus” แปลว่าลิ่ม ดังนั้นอักษรรูปลิ่มจึงรวมอักษรที่มีรูปร่างคล้ายลิ่มทั้งหมด ภาษาหลายตระกูล ทั้งตระกูลเซมิติก ตระกูลอินโด-ยูโรเปียน และอื่น ๆ ที่เขียนด้วยอักษรนี้ เช่น
* อักษรซูเมอร์ 
* อักษรแอกแคด / บาบิโลเนีย / อัสซีเรีย (เซมิติกตะวันออก) 
* อักษรอีลาไมต์ 
* อักษรเอบลาไอต์ 
* อักษรฮิตไตน์ 
* อักษรฮูร์เรีย 
* อักษรอูตาร์เตีย 
* อักษรยูการิติก (ระบบพยัญชนะ) 
* อักษรเปอร์เซียโบราณ (ส่วนใหญ่ใช้แทนพยางค์)

## แผ่นดินเหนียว ตัวกลางของอักษรรูปลิ่ม

thumb|250px|อักษรรูปลิ่มบนดินเหนียว
ตัวอย่างเก่าสุดของอักษรในเมโสโปเตเมีย เริ่มราว 4,000 ปีก่อนคริสต์ศักราช พบในบริเวณอูรุก (Uruk) นิปปูร์ ซูซา และอูร์ (Ur) ส่วนใหญ่เป็นบันทึกเกี่ยวกับการค้าขาย บันทึกเหล่านี้พัฒนามาจากระบบการนับที่ใช้มาตั้งแต่ 5,000 ปี ก่อนหน้านั้น แผ่นดินเหนียวเริ่มใช้ตั้งแต่ 8,000 ปีก่อนคริสต์ศักราชในเมโสโปเตเมียโดยทั่วไป เป็นรูปทรง 3 มิติ มี 2 ชนิดคือ แบบแผ่นแบนและแผ่นซ้อน 
* แบบแผ่นแบน เป็นรูปแบบโบราณ พบตั้งแต่ 8,000 ปีก่อนคริสต์ศักราช ในบริเวณกว้าง ตั้งแต่ ตุรกี ซีเรีย อิสราเอล จอร์แดน อิหร่าน และอิรัก เป็นแบบที่แพร่หลายกว่า คล้ายกับว่าเป็นแบบที่ใช้ในการนับทางเกษตรกรรม เช่น การนับธัญพืช 
* แบบแผ่นซ้อน เป็นแบบที่ตกแต่งด้วยเครื่องหมาย เริ่มพบในช่วง 4,000 ปีก่อนคริสต์ศักราช ทางภาคใต้ของเมโสโปเตเมีย ใช้บันทึกเกี่ยวกับสินค้าแปรรูป ซึ่งพบในบริเวณที่มีการขยายตัวของอุตสาหกรรมอย่างรวดเร็ว เช่น ซูเมอร์ ตัวอย่างที่เก่าสุดพบในวิหารเทพีอินันนา เทพีแห่งความรักและความอุดมสมบูรณ์ของชาวซูเมอร์ในเมืองอูรุก ซึ่งทางวิหารใช้บันทึกเกี่ยวกับการแปรรูปสินค้าของวิหาร

## จากแผ่นดินเหนียวสู่ตัวอักษร
แผ่นดินเหนียวถูกเขียนให้เป็นเรื่องราว โดยใช้วัตถุที่เป็นของแข็งและแหลม แล้วถูกเก็บในห่อที่แข็งแรงทำด้วยดินเหนียว เรียกว่าบุลลา (bulla) เพื่อป้องกันการสูญหาย เนื่องจากการนับแผ่นดินเหนียวภายในบุลลาหลังการผนึกทำได้ยาก การแก้ปัญหาจึงใช้การกดแผ่นดินเหนียวลงบนผิวนอกของบุลลาในขณะที่ดินเหนียวยังอ่อนตัวอยู่ แล้วจึงใส่แผ่นดินเหนียวเข้าไปข้างในและปิดผนึก การนับจำนวนแผ่นดินเหนียวอีกครั้งใช้การนับรอยกดบนผิวด้านนอก จากรอยกดนี้ ชาวซูเมอร์ได้พัฒนามาเป็นสัญลักษณ์รูปลิ่ม เพื่อใช้บอกความหมายและจำนวน เช่น รูปลิ่ม 1 อัน หมายถึง 1 รูปวงกลม หมายถึง 10 การบันทึกว่า “แกะ 5 ตัว” ใช้การกดลงบนดินเหนียวเป็นรูปลิ่ม 5 อัน แล้วตามด้วยสัญลักษณ์ของแกะ

## ยูนิโคด
อักษรรูปลิ่มบนยูนิโคดมีหลายช่วง แต่อักษรแบบหลักอยู่ที่
* U+12000–U+1236E (879 ตัวอักษร) อักษรรูปลิ่มสำหรับอักษรซูเมอร์และอักษรแอกแคด
* U+12400–U+12473 (103 ตัวอักษร) อักษรรูปลิ่มแทนจำนวนและเครื่องหมายวรรคตอน

## อ้างอิง

* รายละเอียดอักษรรูปลิ่ม จาก ancientscripts.com 

## ดูเพิ่ม
* รายชื่อสัญลักษณ์ของอักษรรูปลิ่ม

รูปลิ่ม
อักษรซัลเตอร์

thumb
**อักษรซัลเตอร์** พัฒนามาจากอักษรเปอร์เซียกลาง ปกติใช้เขียนบนกระดาษ เป็นที่รู้จักจากเอกสารลายมือ บทสวดของดาวิด (หรือเดวิด?)ในภาคตะวันตกเฉียงเหนือของจีน
## ลักษณะ
เป็นอักษรไร้สระ เขียนจากขวาไปซ้าย แนวนอน มีเครื่องหมายสระเพียงบางตัวเท่านั้น แยกคำโดยใช้จุด
## อ้างอิง
* อักษรซัลเตอร์ 

ซัลเตอร์
อักษรพาร์เทียน

**อักษรพาร์เทียน** เป็นอักษรที่ใช้เขียนภาษาพาร์เทียนบนเหรียญพาร์เทียในสมัยอาร์ซาซีสที่ 1 (250 ปีก่อน ค.ศ.) และใช้ในการเขียนจารึกของพาร์เทีย (ส่วนใหญ่เขียนบนเศษดินเหนียว) และสมัยซาเซเนียน (ส่วนใหญ่เขียนบนจารึกทางการ)

อักษรพาร์เทียนเขียนจากขวาไปซ้ายและไม่มีการเชื่อมอักษร

## อักษร
อักษรพาร์เทียนมีอักษร 22 ตัว:

## รูปอักขระแฝด
อักษรพาร์เทียนใช้รูปอักขระแฝดมาตรฐาน 7 แบบ:

อักษร sadhe (𐭑) กับ nun (𐭍) มีหางตวัด โดยทั่วไปจะตามตัวอักษรต่อไปนี้ เช่น:

## ตัวเลข
อักษรพาร์เทียนมีระบบตัวเลขเป็นของตนเอง:

ตัวเลขเขียนจากขวาไปซ้าย ตัวเลขที่ไม่มีตัวเลขตรงกันถือเป็นการบวกกัน เช่น เลข 158 เขียนเป็น &lrm; (100 + 20 + 20 + 10 + 4 + 4)

## อ้างอิง

* Middle Persian scripts

พาร์เทียน
เกรย์ ดีไลล์

thumb|เกรย์ ดีไลล์
**เกรย์ ดีไลล์** (**Grey Delisle**) ชื่อเดิมคือ Erin Grey DeLisle เกิดเมื่อวันที่ 24 สิงหาคม ค.ศ. 1973 (พ.ศ. 2516) ที่เมือง Fort Ord รัฐแคลิฟอร์เนีย สหรัฐอเมริกา ปัจจุบันอายุ  ปี เธอเป็นนักร้อง นักแต่งเพลง และนักพากย์ชาวอเมริกัน เรื่องที่พากย์ได้แก่
* ฟอสเตอร์โฮม บ้านของผองเพื่อนในจินตนาการ เป็น Duchess/Goo/แฟรงเซส ฟอสเตอร์ 
* การผจญภัยของบิลลี่และแมนดี้ เป็น แมนดี้
* เส้าหลิน สุดยอดพลังแห่งเพลงมวย เป็น คิมิโกะ โทโฮมิโกะ
* ไฮ ไฮ พัฟฟี่ อามิยูมิ เป็น ยูมิ
* เดอะลาวด์เฮาส์ เป็น ลาน่า ลาวด์/โลล่า ลาวด์/ลิลลี่ ลาวด์
* มายไลฟ์แอสอะทีนเอจโรเบิต เป็น เลตต้า เลนนี่
* สกูบี้-ดู เป็น แดฟนี่ แอนน์ เบลค (2512-2523, 2526-ปัจจุบัน)
* เดอะทอมแอนด์เจอร์รีโชว์ (พ.ศ. 2557) เป็น จินเจอร์, เจ้าของวินสตัน, โดรน

## อ้างอิง

## แหล่งข้อมูลอื่น
* เว็บไซต์อย่างเป็นทางการของเกรย์ ดีไลล์  

กเกรย์
กเกรย์
กเกรย์
กเกรย์
หมวดหมู่:บุคคลจากรัฐแคลิฟอร์เนีย
แสงสี ป.ชัยวัฒน์

**แสงสี ป.ชัยวัฒน์** หรือนายชูกิจ แสงสี เกิดเมื่อ  2 สิงหาคม พ.ศ. 2524 สถิติการชก 18 ครั้ง ชนะ 10 (น็อค 3) แพ้ 8  
## เกียรติประวัติ
* แชมป์ประเทศไทยรุ่นเฟเธอร์เวท
** ชิง 9 กรกฎาคม 2544 ชนะน็อค คำพูน เอื้อสัมพันธ์ ยก 2
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นเฟเธอร์เวท เมื่อ 10 ก.พ. 2545 แพ้คะแนน ทากาชิ โคริโมโตะ (ญี่ปุ่น) ที่ ฟูกูโอกะ ญี่ปุ่น  
** ชิงแชมป์ OPBF รุ่นเฟเธอร์เวท เมื่อ 3 ส.ค. 2546 แพ้น็อค ทากาชิ โคริโมโตะ (ญี่ปุ่น) ยก 3 ที่ มานูกาตะ, ญี่ปุ่น
## อ้างอิง
* สถิติการชก 
สแงสี ป.ชัยวัฒน์
ชุดตัวอักษรซีรีแอก

thumb|right|300px|หนังสือเขียนด้วยอักษรซีรีแอก
**ชุดตัวอักษรซีรีแอก** () เป็นชุดของตัวอักษรที่ใช้ในวรรณคดีทางศาสนาของชาวคริสต์ในซีเรีย ราวพ.ศ. 1032 เกิดการแบ่งแยกเป็น 2 กลุ่มคือ 
# กลุ่มซีเรียตะวันออกที่ถือปฏิบัติตามเนสโตเรียสในเปอร์เซีย
# กลุ่มซีเรียตะวันตกที่ถือปฏิบัติตามจาคอบแห่งอีเดสซา 

เมื่อเวลาผ่านไปนานเข้าอักษรที่แต่ละกลุ่มใช้เริ่มต่างกัน อักษรที่กลุ่มตะวันออกใช้เรียกอักษรเนสโตเรีย ยังคงใช้ในทางศาสนาโดยชาวคริสต์ในซีเรีย อิรัก และเลบานอน อักษรที่กลุ่มตะวันตกใช้เรียกอักษรเซอร์โต (เส้นตรง) หรือ อักษรจาโคไบต์

อักษรหลายชนิดพัฒนามาจากชุดตัวอักษรซีรีแอก ทั้งโดยตรงและโดยอ้อม เช่น อักษรนาบาทาเอียน อักษรพัลไมรัน อักษรมันดาอิก อักษรพาร์เทียน อักษรปะห์ลาวี อักษรซอกเดีย อักษรอเวสตะ และอักษรมานิเชียน

## ลักษณะ
เขียนจากขวาไปซ้ายรูปอักษรเปลี่ยนไปตามตำแหน่งในคำ ไม่มีตัวเลข แต่อักษรแต่ละตัวใช้แทนค่าเป็นตัวเลขได้ ปกติแสดงเสียงสระโดยใช้จุด แต่เขียนโดยไม่แสดงเสียงสระก็ได้

## ใช้เขียน
* ภาษาแอราเมอิก
* ภาษาซีรีแอก
* ภาษาแอราเมอิกใหม่

## พยัญชนะ

## อักษรซีรีแอกในคอมพิวเตอร์
ผู้ใช้วินโดวส์เอกซ์พีสามารถอ่านอักษรซีรีแอกหรือพิมพ์ข้อความสั้นๆด้วยโปรแกรม Character Map ฟอนต์ Estrangelo Edessa

## อ้างอิง

* รูปและการออกเสียงของอักษรซีรีแอก 

ซีรีแอก
อันดรีย์ แชวแชนกอ

**อันดรีย์ มือกอลายอวึช แชวแชนกอ** () ชื่อเล่นว่า "แชวา" () เกิดวันที่ 29 กันยายน ค.ศ. 1976 (พ.ศ. 2519) ที่หมู่บ้านดวีร์กิวช์ชือนา สหภาพโซเวียต (ปัจจุบันอยู่ในแคว้นเคียฟ ประเทศยูเครน) แชวแชนกอเคยเป็นนักฟุตบอลชาวยูเครนผู้เล่นตำแหน่งดาวยิง อดีตเคยเล่นให้กับสโมสรฟุตบอลดือนามอกือยิว และเคยเล่นให้กับฟุตบอลทีมชาติยูเครน 

ในช่วงวัยเด็กได้เริ่มให้กับดือนามอกือยิว ทีมในประเทศยูเครน แชวแชนกอได้นำทีมชนะเลิศ 5 ครั้งในยูเครนพรีเมียร์ลีกและชนะถ้วยยูเครน 2 ครั้ง ในช่วงปี ค.ศ. 1994–1999 และได้ย้ายมาเล่นให้กับทีมเอซีมิลานในประเทศอิตาลี โดยนำทีมชนะเซเรียอา 1 ครั้ง ยูฟ่าแชมเปียนส์ลีก 1 ครั้ง ยูโรเปียนซูเปอร์คัพ 1 ครั้ง อิตาเลียนคัพ 1 ครั้ง และอิตาเลียนซูเปอร์คัพ 1 ครั้ง ในช่วง ค.ศ. 1999–2006

ในเดือนธันวาคม ค.ศ. 2004 แชวแชนกอได้ชื่อเป็นนักฟุตบอลยุโรปประจำปี และนอกจากนี้ยังได้ชื่อเป็นนักฟุตบอลยอดเยี่ยม 125 คนจากเปเล่ และในปีเดียวกันเดือนมีนาคม แชวแชนกอได้รับรางวัลวีรบุรุษของยูเครนจากแลออนิด กุชมา อดีตประธานาธิบดียูเครน

## อ้างอิง

หมวดหมู่:บุคคลจากแคว้นเคียฟ
หมวดหมู่:นักฟุตบอลชาวยูเครน
หมวดหมู่:นักฟุตบอลทีมชาติยูเครน
หมวดหมู่:กองหน้าฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในเซเรียอา
หมวดหมู่:ผู้เล่นเอซี มิลาน
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ฟีฟ่า 100
หมวดหมู่:ผู้ชนะเลิศบาลงดอร์
หมวดหมู่:ผู้จัดการทีมฟุตบอลในฟุตบอลชิงแชมป์แห่งชาติยุโรป 2020
ต่อมไร้ท่อ

thumb|<center></center>
**ต่อมไร้ท่อ** () คือ ต่อมที่มีการผลิตสารแล้วลำเลียงสารทางกระแสเลือด

## ลักษณะ
มีลักษณะดังนี้
# ไม่มีท่อลำเลียงสาร (ใช้เส้นเลือดในการลำเลียงแทน)
# มีเส้นเลือดฝอยมาเลี้ยงมากมาย
# ลักษณะเนื้อเยื่อในต่อมจะแตกต่างจากเนื้อเยื่อข้างเคียง
# จะพบสารในเส้นเลือด เหมือนกันกับต่อมที่อยู่ข้างเคียง
# สร้างสารมีฤทธิ์จำเพาะต่ออวัยวะเป้าหมาย (target organ) สารหลักที่สร้าง ได้แก่ ฮอร์โมน

## ประวัติ
ปี พ.ศ. 2391 นักสรีรวิทยาชาวเยอรมัน ชื่ออาร์โนล เอ เบอร์โทลด์ (Arnold A. Berthold) ได้ทำการทดลองเพื่อศึกษาการเปลี่ยนแปลงทางสรีรวิทยาของลูกไก่เพศผู้ไปเป็นไก่เพศผู้ที่โตเต็มวัย โดยจัดการทดลองเป็น 3 ชุด ชุดแรกให้ไก่เจริญตามปกติ ชุดที่ 2 อาร์โนลตัดอัณฑะของลูกไก่ออก แล้วเฝ้าสังเกตลักษณะของลูกไก่จนเจริญเป็นไก่ที่โตเต็มวัย พบว่าเมื่อโตเต็มวัยไก่ตัวนี้จะมีลักษณะคล้ายเพศเมีย คือ มีหงอนและเหนียงคอสั้นขนหางสั้นและมีนิสัยไม่ค่อยต่อสู้กับไก่ตัวอื่นๆ ชุดที่ 3 อาร์โนลตัดลูกอัณฑะลูกไก่ทดลองออก จากนั้นนำอัณฑะของลูกไก่อีกตัวหนึ่งมาปลูกถ่ายลงในบริเวณช่องท้อง ตรงตำแหน่งที่ต่ำกว่าตำแหน่งอัณฑะเดิม จากการตรวจสอบพบว่าอัณฑะใหม่มีเลือดมาหล่อเลี้ยงและสามารถทำงานได้ เมื่อติดตามสังเกตพบว่าลูกไก่เจริญเติบโตตามปกติเหมือนไก่เพศผู้ทั่วไป

ต่อมาพบว่าอัณฑะของไก่ผลิตสารเคมีซึ่งลำเลียงไปตามระบบหมุนเวียนเลือด สารเคมีนี้เองจึงเชื่อว่ามีบทบาทควบคุมการเจริญของหงอน เหนียงคอ และลักษณะอื่นๆของไก่เพศผู้ที่โตเต็มวัย และเรียกสารเคมีนี้ว่า ฮอร์โมน (Hormone) ซึ่งผลิตจากเนื้อเยื่อหรือต่อมไร้ท่อ 

ตัวอย่าง ต่อมไร้ท่อ ได้แก่ ต่อมหมวกไต (Adrenal gland) , ต่อมใต้สมอง (Pituitary gland) , ต่อมไธรอยด์ (Thyroid gland) , ต่อมพาราไธรอยด์ (Parathyroid gland) เป็นต้น

## ดูเพิ่ม
* ระบบต่อมไร้ท่อ

หมวดหมู่:ต่อม
สรรพลี้หวน

**สรรพลี้หวน** (อ่านว่า สับ-พะ-ลี้-หวน) เป็นวรรณกรรมท้องถิ่นทางภาคใต้ (จังหวัดนครศรีธรรมราช) ไม่ปรากฏหลักฐานแน่ชัดว่าใครเป็นผู้ประพันธ์ สันนิษฐานกันว่าคงจะเป็นระหว่างสมัยพระบาทสมเด็จพระนั่งเกล้าเจ้าอยู่หัวและพระบาทสมเด็จพระจอมเกล้าเจ้าอยู่หัว ลักษณะการประพันธ์ เป็นแบบ นิทานคำกลอน หรือ กลอนสุภาพหรือ กลอนแปดตามขนบนิยม เนื้อหาเป็นคำผวนเกี่ยวกับเรื่องเพศและอวัยวะเพศ มีเนื้อหาชวนให้ขบขันมากกว่าก่อให้เกิดอารมณ์ทางเพศ มีความยาว 197 บท เนื้อหายังไม่จบสมบูรณ์

สรรพลี้หวนสำนวนเก่าพิมพ์เผยแพร่ครั้งแรกเมื่อ 15 กุมภาพันธ์ พ.ศ. 2516 โดยขุนพรหมโลก (นามแฝง) ซึ่งผู้พิมพ์ให้ความเห็นไว้ว่า ผู้แต่งอาจเป็นชาวนครศรีธรรมราช แต่งขึ้นประมาณ พ.ศ. 2425 - 2439 ต่อมามีผู้แต่งเลียนแบบขึ้นอีกหลายสำนวน ในหอพระสมุดเองมีหนังสือเรื่องหนึ่งชื่อ "ศัพท์ลี้หวน" ซึ่งมีลักษณะใกล้เคียงกัน

## คุณค่า
* เป็นแหล่งรวบรวมศัพท์ภาษาไทยถิ่นใต้
* เป็นต้นแบบวรรณกรรมอื่นได้แก่ สรรพลี้หวนสำนวนยะลา สรรพลี้หวน'75 สรรพลี้หวนสำนวนใหม่ สรรพล้อด้วน
* มีลักษณะใกล้เคียงกับบทหนังตะลุงร่วมสมัย อาจเคยใช้เล่นหนังตะลุงมาบ้างแล้วก็ได้

## อ้างอิง

* "สรรพลี้หวน" ใน *วรรณกรรมทักษิณ วรรณกรรมคัดสรร เล่ม 7*. มหาวิทยาลัยราชภัฏสุราษฎร์ธานี. 2548.

หมวดหมู่:วรรณคดีไทย
หมวดหมู่:วรรณกรรมที่สร้างเป็นภาพยนตร์
ดอกไม้ประดิษฐ์

thumb|ดอกไม้ประดิษฐ์ที่ทำจากกระดาษ
**ดอกไม้ประดิษฐ์** () หมายถึง สิ่งประดิษฐ์ขึ้นจากวัสดุมีลักษณะคล้ายรูปร่างดอกไม้ ที่ถูกผลิตขึ้นมาจากแรงงานฝีมือมนุษย์ เครื่องจักร หรืออุปกรณ์การผลิต โดยมีการใช้วัตถุดิบการผลิตจากธรรมชาติ หรือวัตถุดิบที่เกิดจากการสังเคราะห์มาผลิตโดยผ่านขั้นตอนการประดิษฐ์ ดัดแปลง อบ ย้อม เผา เคลือบสารเคมี รวมทั้งทำการตกแต่งตัดต่อเติม เพื่อก่อให้เกิดความสวยงาม โดยดอกไม้ที่ประดิษฐ์ขึ้นมาอาจจะมีความเหมือนหรือไม่เหมือนธรรมชาติก็ได้ขึ้นกับวัตถุประสงค์การใช้งาน โดยคุณสมบัติของดอกไม้ประดิษฐ์ที่สำคัญคือ มีความคงทน ง่ายต่อการเคลื่อนย้ายและดูแลรักษา มีความสวยงาม สามารถนำไปใช้ในการประดับในโอกาสต่าง ๆ

การประดิษฐ์ดอกไม้ด้วยฝีมือมนุษย์เป็นศิลปะที่มีความละเอียดอ่อน มุ่งหวังที่จะดำรงความงดงามตามธรรมชาติของดอกไม้ให้คงอยู่ ไม่ร่วงโรย เหี่ยวเฉา การทำดอกไม้ประดิษฐ์ จึงเริ่มต้นที่การใช้ความสังเกต ศึกษา ค้นคว้า รูปลักษณะ สีสันตามธรรมชาติ ของดอกไม้แต่ละชนิด แต่ละประเภท แล้วถ่ายทอดการทำออกมาเป็นดอกไม้ประดิษฐ์ ดอกไม้ประดิษฐ์ อาจถือได้ว่าเป็นมรดกทางวัฒนธรรมของบางชนชาติ ที่มีการสืบทอดการประดิษฐ์ดอกไม้มายาวนาน

## วัสดุอุปกรณ์ที่ใช้ในการทำดอกไม้ประดิษฐ์
;ผ้าชนิดต่าง ๆ
* ผ้าออร์แกนซา
* ผ้าแพรเยื่อไม้
* ผ้าปอบปลิน
* ผ้ากำมะหยี่
* ผ้าสักหลาด
* ผ้าหนังเปียก
* ผ้ามัสลิน

;กระดาษชนิดต่าง ๆ
* กระดาษย่น
* กระดาษสา
* กระดาษอื่น ๆ ก็สามารถใช้ได้ ถ้าเป็นการพับกระดาษหรือตัดกระดาษ

;พืช
* ส่วนประกอบของพืชนำมาประดิษฐ์ดอกไม้ได้ เช่น ใบ ราก ลำต้น เมล็ด ผล ดอก เปลือกข้าวโพด รังบวบ ใบกระถินณรงค์ ลูกสน ฯลฯ
* ผลิตภัณท์จากพืช เช่น แป้งข้าวเจ้า แป้งข้าวเหนียว

;สัตว์
* เช่น เกล็ดปลา เปลือกหอย ขนไก่ รังไหม กระดูกสัตว์บางชนิด

;วัสดุอื่น
* เช่น สบู่ ดินน้ำมัน แผ่นพลาสติก ถุงพลาสติก กระจก

หมวดหมู่:ดอกไม้
หมวดหมู่:สิ่งประดิษฐ์และการประดิษฐ์
หมวดหมู่:งานฝีมือ
อาหารสุขภาพ

**อาหารสุขภาพ**เป็นอาหารซึ่งถูกพิจารณาว่ามีประโยชน์ต่อสุขภาพในทางที่เหนือกว่าอาหารเพื่อสุขภาพ (healthy diet) ปกติที่จำเป็นต่อโภชนาการมนุษย์ อาหารสุขภาพไม่มีนิยามแน่ชัดอย่างเป็นทางการจากหน่วยงานกำกับดูแลอย่างองค์การอาหารและยาสหรัฐอเมริกา อาหารต่าง ๆ จึงอาจถูกพิจารณาว่าเป็นอาหารเพื่อสุขภาพแล้วแต่บริบท

อาหารสุขภาพอาจเป็นอาหารธรรมชาติ อาหารออร์แกนิก อาหารทั้งหมด (whole food) และผลิตภัณฑ์เสริมอาหารก็ได้ ผลิตภัณฑ์เหล่านี้ขายในร้านอาหารสุขภาพหรือในซูเปอร์มาร์เก็ต

หมวดหมู่:การกำหนดอาหาร
มาร์ชพิทักษ์สันติราษฎร์

**มาร์ชพิทักษ์สันติราษฎร์** หรือมักเรียก **เพลงเกียรติตำรวจของไทย** ตามเนื้อร้องวรรคแรก หรือ **มาร์ชตำรวจ** เป็นเพลงปลุกใจและเพลงมาร์ชประจำตำรวจไทย ซึ่งเป็นที่รู้จักเป็นอันมาก ทำนองนั้นประพันธ์โดย นารถ ถาวรบุตร และเนื้อร้องโดย แก้ว อัจฉริยกุล แต่งขึ้นก่อนปี พ.ศ. 2500

ชรินทร์ นันทนาครได้เล่าไว้ในคอลัมน์หกแยกบันเทิง ในหนังสือพิมพ์สยามรัฐ เมื่อปี พ.ศ. 2539 ไว้ว่า ครูนารถ ถาวรบุตร แต่งเพลงนี้ขึ้นโดยคำสั่งของพลตำรวจเอกเผ่า ศรียานนท์ อธิบดีกรมตำรวจในขณะนั้น โดยมีเงื่อนไขว่าจะต้องแพ้เพลงมาร์ชกองทัพบกไม่ได้เป็นอันขาด ซึ่งครูนารถได้เล่าเรื่องการแต่งเพลงนี้ให้ชรินทร์ฟังในภายหลังอย่างติดตลกว่า "ฉันไม่อยากแต่งเลยวะ ชรินทร์ เพราะฉันไม่ค่อยชอบตำรวจ มันมาจับฉันเรื่อย เวลาฉันเล่นไพ่"

แม้ครูนารถจะไม่ชอบตำรวจนักแต่ท่านก็สามารถแต่งเพลงสำเร็จได้ในเวลาไม่นาน ปรากฏว่าพลตำรวจเอกเผ่าประทับใจกับผลงานชิ้นนี้มาก โดยเฉพาะเนื้อร้องในท่อน **"เกิดมาแล้วต้องตาย  ชาติชายเอาไว้ลายตำรวจไทย..."** ถึงกับมอบรางวัลให้ครูนารถเป็นเงินปึกหนึ่ง พร้อมเขียนคำชมลงในกระดาษ มีนามบัตรและลายเซ็นส่วนตัว ซึ่งเขียนไว้ว่า "สำหรับครู เอาไว้ให้ตำรวจดู เวลาครูเล่นไพ่"

## เนื้อร้อง

## อ้างอิง

## แหล่งข้อมูลอื่น
* เว็บไซต์กองดุริยางค์ตำรวจ 
* ฟังเพลง มาร์ชพิทักษ์สันติราษฎร์ เวปไซต์นายตำรวจปกครอง  
* เพลงเกี่ยวกับตำรวจ-โรงเรียนนายร้อยตำรวจ 

พิทักษ์สันติราษฎร์
พิทักษ์สันติราษฎร์
พิทักษ์สันติราษฎร์
หมวดหมู่:ผลงานในปี พ.ศ. 2500
กองบัญชาการผสมพลเรือน ตำรวจ ทหารที่ 43

**กองบัญชาการผสมพลเรือน ตำรวจ ทหารที่ 43** หรือ **พตท. 43** เป็นหน่วยงานในการแก้ไขปัญหาความไม่สงบในภาคใต้ของประเทศไทย ก่อตั้งขึ้นเมื่อ พ.ศ. 2524 ตามคำสั่งนายกรัฐมนตรีที่ 8/2524 ลงวันที่ 20 มกราคม 2524 ในรัฐบาลพลเอกเปรม ติณสูลานนท์ มีหน้าที่ดูแลด้านการปราบปราม และการข่าว ภายใต้การดูแลของกองทัพภาคที่ 4 โดยทำงานประสานกับ **ศอ.บต.** หรือ ศูนย์อำนวยการบริหารจังหวัดชายแดนภาคใต้ ซึ่งดูแลเรื่องการพัฒนา

พตท. 43 ทำหน้าที่กำหนดแผนปฏิบัติการในการป้องกันและแก้ไขการก่อเหตุร้ายแรง หรือการก่อการร้ายทุกรูปแบบให้เกิดเอกภาพ รวมทั้งมีอำนาจสั่งการและ อำนวยการปฏิบัติของฝ่ายพลเรือน ตำรวจ ทหาร ให้มีการดำเนินงานไปตามแผนปฏิบัติการ

ในรัฐบาล พ.ต.ท.ทักษิณ ชินวัตร ได้ปรับอำนาจหน้าที่ของ พตท. 43 ให้ไปดูแลงานด้านการพัฒนาโครงการตามพระราชดำริ ก่อนจะมีคำสั่งยุบ พตท. 43 พร้อมกับ ศอ.บต. เมื่อวันที่ 30 เมษายน พ.ศ. 2545 ตามข้อเสนอของสำนักงานตำรวจแห่งชาติ โดย พล.ต.อ.สันต์ ศรุตานนท์ ผู้บัญชาการตำรวจแห่งชาติ เมื่อวันที่ 30 มีนาคม พ.ศ. 2545

## อ้างอิง
* บทสัมภาษณ์ โสภณ สุภาพงษ์ 
* สำนักข่าวไทย 
* ดับไฟใต้: รัฐพลาดเชื่อตำรวจยุบศอ.บต.-พตท.43
ดินน้ำมัน

thumb|200px|การปั้นดินน้ำมันในงานศิลปะ
**ดินน้ำมัน** () เป็นวัสดุที่มนุษย์สร้างขึ้นเพื่อใช้แทนดินเหนียว ดินน้ำมันสามารถเก็บรักษาได้ง่ายกว่า และนำมาใช้ได้อีกหลายครั้ง นิยมใช้ในงานปั้นหรือขึ้นรูปต่าง ๆ เหมาะสำหรับเด็กฝึกฝีมือ และทำงานศิลปกรรม
 	
ปัจจุบันมีการทำดินน้ำมันอย่างง่าย เช่น ใช้ดินแห้งแบบผง น้ำมัน น้ำมันเครื่องหรือจาระบี และขี้ผึ้ง หรือใช้ดินสอพอง น้ำมันเครื่องเบอร์ 50 พาราฟินแข็ง และสีผงชนิดน้ำมัน โดยเริ่มหลอมพาราฟินก่อนผสมน้ำมันเครื่อง จากนั้นเทลงในดินสอพองที่บดผสมกับสีแล้ว นวดให้เข้ากัน ทิ้งไว้ 1 คืนและนวดต่อจนกระทั่งได้ดินน้ำมัน ความเหนียวขึ้นอยู่กับความหนืดของน้ำมันเครื่อง หรือใช้แป้งโดที่มีส่วนผสมหลักคือแป้งสาลี หรือแป้งอเนกประสงค์ น้ำ เกลือ ครีม ออฟทาร์ทาร์ น้ำมันพืช สารแต่งสีและกลิ่น

## อ้างอิง

## แหล่งข้อมูลอื่น
* Animated history of Plasticine  
* Discussion on plasticine recipes  

หมวดหมู่:วัสดุศาสตร์
หมวดหมู่:ศิลปะ
JEdit

**jEdit** เป็น text editor สำหรับโปรแกรมเมอร์ เผยแพร่ในลิขสิทธิ์ GNU General Public License jEdit เขียนขึ้นด้วยภาษาจาวา มีโปรแกรมเสริมมากมายสำหรับเพิ่มความสามารถในหลายๆส่วน รองรับ Syntax highlighting มากกว่า 130 รูปแบบ (สามารถเพิ่มแบบใหม่ๆได้ด้วยตัวเองผ่านไฟล์ XML). jEdit รองรับ UTF-8 และ encoding อื่น ๆ ด้วย

jEdit นั้นมีความสามารถในการปรับแต่งสูงด้วย macro เขียนใน BeanShell, Jython, JavaScript และภาษาสคริปต์อื่น ๆ อีก

โปรแกรมเมอร์หลักของ jEdit คือ Slava Pestov และ jEdit ได้เริ่มสร้างมาตั้งแต่ปี พ.ศ. 2541

## แหล่งข้อมูลอื่น

* jEdit

หมวดหมู่:โปรแกรมแก้ไขข้อความ
เครื่องพิมพ์ดีด

thumb|เครื่องพิมพ์ดีด Olivetti Lettera 22 รุ่นแรก**เครื่องพิมพ์ดีด** เป็นเครื่องกลที่มนุษย์ประดิษฐ์ขึ้นเพื่อใช้แทนการเขียนด้วยมือ ทำให้เกิดความสะดวกในการอ่าน และการเผยแพร่ มีลักษณะเป็นแป้นพิมพ์ แล้วใช้คานกระแทกลงบนผ้าคาร์บอน ทับลงบนกระดาษอีกที่หนึ่ง ปัจจุบัน พัฒนาเป็นเครื่องพิมพ์ดีดไฟฟ้า สามารถพิมพ์ตัวหนังสือได้มากขึ้น และออกแรงกดน้อยลง

## ประวัติ

### อดีต
เครื่องพิมพ์ดีดเครื่องแรกเป็นแบบภาษาอังกฤษสร้างโดยวิศวกรชื่อเฮนรี่ มิล ณ ประเทศอังกฤษ จดทะเบียนสิทธิบัตรเมื่อ พ.ศ. 2237 ในตอนแรกนั้นแป้นพิมพ์มีถึง 7 แถว 84 ปุ่ม ซึ่งแป้นพิมพ์นี้ถูกเรียกในปัจจุบันว่าแบบ 2 ชั้น เนื่องจากมีแถวและปุ่มมากเป็น 2 เท่าของแป้นพิมพ์รุ่นปัจจุบันที่แต่ละปุ่มจะมี 2 ตัวอักษร ต่อมาได้มีการสร้างปุ่ม Shift และรวมอักษร 2 ตัวให้อยู่ในปุ่มเดียว จึงทำให้แป้นพิมพ์แบบ 2 ชั้นไม่ได้รับความนิยมอีกต่อไป

### ปัจจุบัน
ต่อมาได้มีการคิดค้นเครื่องพิมพ์ดีดไฟฟ้าในเวลาต่อมาโดยแป้นพิมพ์จะคล้ายแป้นคีย์บอร์ด มี Shift,Shift Lock,Alt มีตัวอักษรตัวพิมพ์ใหญ่ ตัวพิมพ์เล็ก (ใช้ปุ่มShift,Shift Lockในภาษาอังกฤษ) มีอักษรสองแถว มีปุ่มลบ (CORRECT) ในกรณีที่พิมพ์ผิดโดยจะใช้หลักการ ใช้เทปติดหมึกออกมาจากกระดาษ ถึงกระนั้นผู้คนก็ยังเลือกใช้คอมพิวเตอร์มากกว่าเครื่องพิมพ์ดีด ในปัจจุบันนั้นเครื่องพิมพ์ดีดนั้นเริ่มกลายเป็นสิ่งของที่หาซื้อได้ยาก และยังมีคนสะสมอยู่ด้วยความชื่นชอบและหลงใหล

### ในประเทศไทย
นายเอดวิน แมคฟาร์แลนด์ เลขานุการส่วนพระองค์ของสมเด็จกรมพระยาดำรงราชานุภาพ ดัดแปลงเครื่องพิมพ์ดีดภาษาอังกฤษเป็นเครื่องพิมพ์ดีดภาษาไทย แต่เนื่องจากภาษาไทยมีสระและวรรณยุกต์มาก จึงต้องใช้เครื่องพิมพ์ดีดที่มีแป้นมากกว่าชนิดอื่น คือยี่ห้อ สมิทพรีเมียร์ เมื่อ พ.ศ. 2438 ต่อมา หมอ ยอร์ช บี แมคฟาร์แลนด์ (พระอาจวิทยาคม) ได้ปรึกษาและค้นคว้ากับพนักงานบริษัท 2 คนคือ นายสวัสดิ์ มากประยูร และนายสุวรรณประเสริฐ เกษมณี (กิมเฮง) ใช้เวลา 7 ปีก็วางแป้นอักษรใหม่สำเร็จ ใน พ.ศ. 2474 สามารถพิมพ์ได้ถนัดที่สุดและรวดเร็วที่สุด ให้ชื่อว่าแบบ "เกษมณี" และใช้มาจนถึงปัจจุบันนี้ ต่อมามีการศึกษาพบว่า เครื่องพิมพ์ดีดแบบเกษมณียังมีข้อบกพร่อง และได้มีการคิดวางแป้นอักษรใหม่ ใช้ชื่อว่า "ปัตตะโชติ" ซึ่งสภาวิจัยแห่งชาติตรวจสอบแล้วว่าสามารถพิมพ์ได้เร็วกว่าแบบเดิมประมาณ 25.8%  

## ดูเพิ่ม
* คีย์บอร์ดคอมพิวเตอร์
* แป้นพิมพ์เกษมณี
* แป้นพิมพ์ปัตตะโชติ

## แหล่งข้อมูลอื่น
* The Classic Typewriter Page 
* Barbara Blackburn, the World's Fastest Typist 
* Museum of Typewriters and Calculators at the Finnish Business College 
* The Boston Typewriter Orchestra
* เครื่องพิมพ์ดีดไทยรุ่นแรก 
* layout/thai-key.htm#ASD1 ข้อมูลจาก nectec


หมวดหมู่:อุปกรณ์สำนักงาน